《送承甫兄往长阳山从学诗》
宋代·项安世

正月已暖春无寒，江深水浅沙觜乾。
东风日日送行客，我来踏遍江之干。
昨日送客东入浙，今日送客西入湾。
旁人但笑入湾拙，岂料此行人所难。
吾宗豪俊自天赋，已有名字登春官。
功名迫人不肯受，问官乞取三年闲。
尔来政恐未能免，挽首却入攀笼间。
挥金釃酒少时事，一笑昨梦何澜翻。
山中范蠡有孙在，老手未试人所叹。
幡然愿执弟子礼，拿舟自入长阳山。
人言此去几百里，井里萧索惟榛菅。
度君自沮君不顾，学贵就道宁求安。
闻猿莫起欲归想，见山只作为仁看。
但令此志久不堕，九里地里俱平宽。
归期已约槐花熟，努力加餐互相祝。
今年看我亦高飞，明年上林两黄鹄。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。